অশান্ত বিশ্ব রাজনীতির চিত্রপট পেছনে রেখে বাইরের দুনিয়া আতশবাজির উল্লাসে ইংরেজি নববর্ষকে বরণ করেছে। বাংলাদেশেও বিদায়ী বছর ছিল সরকারের নিরঙ্কুশ রাজনৈতিক কর্তৃত্ব বহাল রাখার বছর। সরকারকে প্রতিপক্ষ রাজনৈতিক শক্তির গণআন্দোলন দূরে থাক, মৃদুমন্দ ঝড়-বাতাসের মুখেও পড়তে হয়নি। তবে জনগণকে পোহাতে হয়েছে লাগামহীন চালের অগ্নিমূল্য। পিয়াজের দামের ঝাঁজে মানুষের চোখে পানি এসে গেছে। একের পর এক ধর্ষণের ঘটনায় ধর্ষিতার আর্তনাদ বাতাসে ভেসে বেড়িয়েছে। ঘরে না ফিরে আসা পর্যন্ত নিখোঁজ নাগরিকদের পরিবারের ঘুম হারাম হয়ে গেছে। রোবটমানবী সোফিয়া আলোচনায় এসেছে।